**Lakossági tájékoztató**

Tisztelt Lakosság!

A Pátyi szennyvíztisztító telepen 2023. március 5-én műszaki meghibásodás történt. Az utóülepítő eldugult, a másik utóülepítő túlterhelődött, ezért az elfolyó vízben iszap jelent meg. A hiba észlelése után a javítást és a kárelhárítást megkezdtük, a haváriát pedig bejelentettük a felettes szervünknek a Fővárosi Katasztrófavédelmi Igazgatóság Vízügyi Hatósági Osztályának, és az illetékes Közép-Duna-völgyi Vízügyi Igazgatóságnak is. Az elvégzett rekonstrukciós munkák hatására az elfolyó víz minősége helyreállt és a havária eseményeket kivéve teljesíti a Fővárosi Katasztrófavédelmi Igazgatóság által kiadott vízjogi üzemeltetési engedélyében meghatározott határértékeket.

A biológiai szennyvíztisztítás végén fázisszétválasztás történik. A fázisszétválasztás az ún. utóülepítőben történik, ahol szétválasztjuk a tisztított szennyvizet a szilárd fázistól, az iszaptól. Az utóülepítő hibája miatt az elfolyó víz barna színét az az iszap okozta, amit nem tudott a rendszer leválasztani. A kijutott iszap a természetre nem káros, mivel a víztelenített iszap hasznosítására egy jó lehetőség a mezőgazdaságban történő felhasználás, amelynek lehetőségét Pátyon is keressük. A kikerült iszapban olyan növényi tápanyagok vannak, amelyeknek az egyetlen ártalmas hatása, hogy a Füzes-patak növényzete intenzívebben fog növekedni, ezért sűrűbben kell karbantartani.

Dabas, 2023. 03. 07.

Dr. Jasper Andor

főmérnök